《留赠方药雨 丙申之冬入天津洎己亥秋始得归将行赋此二律 其一》
清代·夏曾佑

鸿飞本不为留计，竟见荒原万瓦稠。又举离觞辞旧雨，为思身世怯登楼。

青山白浪驰黄海，暮雨孤灯过秀州。从此归帆好云物，分明点点入新愁。

作者简介：夏曾佑，字穗卿，钱塘人。光绪庚寅进士，改庶吉士，历官泗州知州。有《碎佛师杂诗》。